text: Bryrup
  
  publiceret: 2017-04-19 08:50:26+02:00
  Bryrup, by i Midtjylland, 18 km syd for Silkeborg; 1542 indb. (2017). Byen hører til Silkeborg Kommune.
  Bryrup er tidligere stationsby på den nedlagte jernbanestrækning Horsens-Bryrup-Silkeborg. Et stykke af banen mellem Bryrup og Vrads er fra 1969 bevaret som veteranjernbane med kørsel i sommerhalvåret. Øvrige dele af banen er anlagt som cykelsti - National Cykelrute 4 (Søndervig-København).
  Ved Bryrup ligger Bryrupsøerne, fire søer i en tunneldal, gennemløbet af Lystrup Å, som udløber i Salten Å. En del af området er fredet.
  Bryrup Kirke fra 1100-t. menes at have haft en forgænger i et hedensk hov (kultsted) omkring en kilde.
  
  Bryrup Kirkes hjemmeside; se også kort, fotos m.m. på www.korttilkirken.dk